pictures of dental implants in del mar California
teeth whiteners in Sacramento California
the cost of veneers South Carolina
lumineer veneers Conroe TX 77304
veneer procedure in Chilliwack BC Die goeie ekstras by jou velsorgroetines
JY LEES NOU Die goeie ekstras by jou velsorgroetines
Ons almal weet jou basiese velsorgroetine is baie belangrik, maar dan is daar ook nog serums, basislae, onderlae, BB-rome, CC-rome ... Daar is net soveel velprodukte op die rak! Ons help jou kies wat reg is vir jóú.
Spesifieke probleme word deur ’n serum getakel, soos ’n onegalige velkleur en -tekstuur, en tekens van veroudering. Vandag is dit nie meer ’n luukse nie, maar ’n moet-hê vir jou velsorgroetine, sê Ashley Fernandes, nasionale opleidingsbestuurder van L’Oréal Luxe.
Bevat ’n hoër konsentrasie aktiewe bestanddele as vogroom
Dié produk is iets wat jy nie gaan mis as jy dit nie gebruik nie, maar as jy dit eers probeer het, sal jy nie daarsonder wil wees nie. ’n Basislaag sorg vir ’n ekstra-gladde gelaat sodat jou onderlaag of BB-room mooi vertoon, sê Lauren Engelbrecht, opleidingsbestuurder van Smashbox.
Gee jou vel ’n gladde voorkoms deur fyn lyntjies en vergrote porieë te verbloem
Die BB staan vir beauty balm of blemish balm en dié produk het meer as een doel vir jou vel, sê Leila Marx, nasionale opleidingsbestuurder van Estée Lauder.
Kombineer velsorg en grimering
Die meeste bevog, bedek én behandel jou vel
Die meeste bevat ’n sonbeskermingsfaktor (SBF)
Sorg meestal vir ligte bedekking, hoewel sekere formules meer bied
As jy sukkel met ’n onegalige velkleur, is ’n CC-room die oplossing. CC staan meestal vir colour correcting en help om jou velkleur egalig te laat vertoon, sê Leila.
Korrigeer enige kleur wat verhinder dat jou vel egalig vertoon
Vir voller bedekking is ’n onderlaag steeds die beste keuse. Vandag se formules bevat ook velsorgvoordele, sê Leila.
Sorg vir ’n egalige velkleur terwyl dit merkies en vlekkies bedek
Die meeste formules bevat ’n SBF en het ook teenverouderingsvoordele
Maar hoe pas jou basiese velsorgroetine saam met dié ekstras? Lees hier
*Die artikel is in die Januarie 2014-uitgawe van SARIE gepubliseer